CELEX: 32022D1017
Language: ro
Date: 2022-06-27 00:00:00
Title: Decizia (PESC) 2022/1017 a Consiliului din 27 iunie 2022 de modificare a Acțiunii comune 2005/889/PESC privind instituirea Misiunii de asistență la frontieră a Uniunii Europene pentru punctul de trecere Rafah (EU BAM Rafah)

28.6.2022   
               
               
                  RO
               
               
                  Jurnalul Oficial al Uniunii Europene
               
               
                  L 170/74
               
            
         DECIZIA (PESC) 2022/1017 A CONSILIULUI
         din 27 iunie 2022
         de modificare a Acțiunii comune 2005/889/PESC privind instituirea Misiunii de asistență la frontieră a Uniunii Europene pentru punctul de trecere Rafah (EU BAM Rafah)
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 42 alineatul (4) și articolul 43 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 25 noiembrie 2005, Consiliul a adoptat Acțiunea comună 2005/889/PESC (1), prin care a fost instituită Misiunea de asistență la frontieră a Uniunii Europene pentru punctul de trecere Rafah (EU BAM Rafah).
                  
               
                     (2)
                  
                  
                     La 30 iunie 2020, Consiliul a adoptat Decizia (PESC) 2020/955 (2), prin care Acțiunea comună 2005/889/PESC a fost modificată și prelungită până la 30 iunie 2021.
                  
               
                     (3)
                  
                  
                     La 4 martie 2021, în contextul revizuirii strategice a EU BAM Rafah, Comitetul politic și de securitate (COPS) a convenit cu privire la prelungirea EU BAM Rafah cu o perioadă suplimentară de 24 de luni, și anume până la 30 iunie 2023.
                  
               
                     (4)
                  
                  
                     La 1 iunie 2021, COPS a remarcat totodată că, ținând seama de informațiile furnizate de Israel și de Autoritatea Palestiniană, EU BAM Rafah ar trebui, în stadiul respectiv, să fie prelungită cu un an, și anume până la 30 iunie 2022.
                  
               
                     (5)
                  
                  
                     La 28 iunie 2021, Consiliul a adoptat Decizia (PESC) 2021/1065 (3), prin care Acțiunea comună 2005/889/PESC a fost modificată și prelungită până la 30 iunie 2022.
                  
               
                     (6)
                  
                  
                     Pe baza informațiilor suplimentare furnizate de Israel și de Autoritatea Palestiniană, EU BAM Rafah ar trebui să fie prelungită pentru o perioadă suplimentară de un an, până la 30 iunie 2023, astfel cum s-a convenit în contextul revizuirii strategice a EU BAM Rafah.
                  
               
                     (7)
                  
                  
                     Prin urmare, Acțiunea comună 2005/889/PESC ar trebui modificată în consecință.
                  
               
                     (8)
                  
                  
                     EU BAM Rafah se va desfășura în contextul unei situații care s-ar putea deteriora și care ar putea împiedica îndeplinirea obiectivelor acțiunii externe a Uniunii, astfel cum sunt prevăzute la articolul 21 din tratat,
                  
               ADOPTĂ PREZENTA DECIZIE:
         
            Articolul 1
            Acțiunea comună 2005/889/PESC se modifică după cum urmează:
            
                        1.
                     
                     
                        La articolul 13 alineatul (1), se adaugă următorul paragraf:
                        „Valoarea de referință financiară destinată acoperirii cheltuielilor aferente misiunii EU BAM Rafah în perioada 1 iulie 2022-30 iunie 2023 este de 2 570 000 EUR.”
                     
                  
                        2.
                     
                     
                        La articolul 16, al doilea paragraf se înlocuiește cu următorul text:
                        „Aceasta expiră la 30 iunie 2023.”
                     
                  
         
            Articolul 2
            Prezenta decizie intră în vigoare la data adoptării.
            Se aplică de la 1 iulie 2022.
         
         
            Adoptată la Luxemburg, 27 iunie 2022.
            
               
                  Pentru Consiliu
               
               
                  Președintele
               
               A. PANNIER-RUNACHER
            
         
         
            (1)  Acțiunea comună 2005/889/PESC a Consiliului din 25 noiembrie 2005 privind instituirea Misiunii de Asistență la Frontieră a Uniunii Europene pentru punctul de trecere Rafah (EU BAM Rafah) (JO L 327, 14.12.2005, p. 28).
         
            (2)  Decizia (PESC) 2020/955 a Consiliului din 30 iunie 2020 de modificare a Acțiunii comune 2005/889/PESC privind instituirea Misiunii de Asistență la Frontieră a Uniunii Europene pentru punctul de trecere Rafah (EU BAM Rafah) (JO L 212, 3.7.2020, p. 18).
         
            (3)  Decizia (PESC) 2021/1065 a Consiliului din 28 iunie 2021 de modificare a Acțiunii comune 2005/889/PESC privind instituirea Misiunii de Asistență la Frontieră a Uniunii Europene pentru punctul de trecere Rafah (EU BAM Rafah) (JO L 229, 29.6.2021, p. 11).